text: Kritik af politiets indsats for at opklare brande i kolonihave
  02 marts 2011 kl. 15.29
  Politiet i Aabenra møder nu kritik fra formanden af den lokale kolonihaveforening Hjelmhaverne. Han mener ikke, at politiet gør nok for at finde gerningsmanden til flere påsatte brande.
  Området er de seneste måneder blevet hærget af en hel serie påsatte brande  - bl.a. blev der  antændt fem brande på blot syv dage. Igen i  januar udbrændte et sjette hus. Og sent mandag aften var der igen brand.
  Politiet formoder, at brandene er påsatte og har haft en enkelt anholdt i sagen, men han er siden blevet løsladt. 
  Formanden for kolonihaveforeningen,Allan Schärfe, mener ikke, at politiet tager sagen seriøst og gør alt for lidt, for at opklare brandene. Det afviser de dog hos Syd- og Sønderjyllands Politi.
  